
ΤΕΥΧΟΣ ΔΕΥΤΕΡΟ Αρ. Φύλλου 1309 

10 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή της Βιομηχανικής Περιοχής Θίσβης Βοιω¬ 
τίας στις διατάξεις του νόμου 2545/97 περί Βιομη¬ 
χανικών και Επιχειρηματικών περιοχών (ΒΕ.ΠΕ) και 
έγκριση του Κανονισμού Λειτουργίας αυτής. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 936/2001, 158/2001 και 
902/2001 αποφάσεις Υπουργού Εθνικής Παιδείας 
και Θρησκευμάτων. 2 


ΑΠΟΦΑΣΕΙ Σ 

Αριθ. 14822/703 (1) 

Υπαγωγή της Βιομηχανικής Περιοχής Θίσβης Βοιωτίας 
στις διατάξεις του νόμου 2545/97 περί Βιομηχανικών 
και Επιχειρηματικών περιοχών (ΒΕ.ΠΕ) και έγκριση 
του Κανονισμού Λειτουργίας αυτής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις του Ν. 1558/1985 (ΦΕΚ 137/Α/85) "Κυ¬ 
βέρνηση και Κυβερνητικά Όργανα", όπως αυτός τροπο¬ 
ποιήθηκε από το Ν. 2081 /1992 (ΦΕΚ/Α/89). 

2. Το Π.Δ. 456/25.9.1985 (ΦΕΚ 163/Α/85) "Μεταφορά 
αρμοδιοτήτων υπηρεσιών και προσωπικού στα Υπουρ¬ 
γεία κ.λ.π." και ειδικότερα το άρθρο 1, εδ. (α) και το άρ¬ 
θρο 2, παρ. 1 αυτού. 

3. Το Π.Δ. 27/29.1.96 (ΦΕΚ 19/Α/96) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας, και Εμπορίου στο Υπουργείο Ανάπτυξης". 

4. Το Π.Δ. 229/10.7.86 (ΦΕΚ96/Α/86) "Σύσταση και Ορ¬ 
γάνωση της Γενικής Γραμματείας Βιομηχανίας", όπως 
τροποποιήθηκε με τις διατάξεις του Π.Δ. 396/89 (ΦΕΚ 
172/Α/89) "Οργάνωση της Γενικής Γραμματείας Βιομη¬ 
χανίας". 

5. Την με αριθμό 303/5.5.2000(ΦΕΚ 594/Β/2000) Κοινή 
Απόφαση του Πρωθυπουργού και του Υπουργού Ανά¬ 


πτυξης σχετικά με την ανάθεση αρμοδιοτήτων στους 
υφυπουργούς Ανάπτυξης Αλέξανδρο Καλαφάτη και Μι- 
λένα Αποστολάκη. 

6. Τις διατάξεις του Ν. 2545/97 (ΦΕΚ254/Α/97) "Βιομη¬ 
χανικές και Επιχειρηματικές Περιοχές" και ειδικότερα 
την παράγραφο 2 του άρθρου 19 το άρθρο 11, καθώς και 
το άρθρο 12 αυτού. 

7. Τον Νόμο 4458/65 "Περί Βιομηχανικών Περιοχών" 
όπως τροποποιήθηκε με τον Νόμο 742/1977 (ΦΕΚ 
319/Α/77) και τον Νόμο 2231/94 (ΦΕΚ 139/Α/04). 

8. Το από 18 Μάίου 2001 Πρακτικό Συνέλευσης των 
ιδιοκτητών και χρηστών γης της Βιομηχανικής Περιοχής 
Θίσβης Βοιωτίας, στην οποία η πλειοψηφία αυτών απο¬ 
φάσισε να ζητήσει την ένταξη της ΒΙ.ΠΕ. Θίσβης Βοιω¬ 
τίας στις διατάξεις του νόμου 2545/97. 

9. Την από 20.6.2001 αίτηση των εξουσιοδοτημένων 
εκπροσώπων των ιδιοκτητών και χρηστών γής για την 
υπαγωγή της Βιομηχανικής Περιοχής Θίσβης Βοιωτίας 
στις διατάξεις του νόμου 2545/97 και την ανάθεση της 
διαχείρισης της ΒΙ.ΠΕ. σε αυτούς, καθώς και για την 
έγκριση του Κανονισμού Λειτουργίας της ΒΙ.ΠΕ. Θίσβης 
Βοιωτίας. 

10. Την από 26 Ιουνίου 2001 επιστολή της ΕΤΒΑ ΒΑΝΚ 
Α.Ε. με την οποία συμφωνεί να ενταχθεί στις διατάξεις 
του νόμου 2545/97 η Βιομηχανική Περιοχή Θίσβης Βοι¬ 
ωτίας, και με την οποία παράλληλα αιτείται την έγκριση 
του Κανονισμού Λειτουργίας της ΒΙ.ΠΕ. αυτής. 

11. Την με αριθμό 9224/435/12.4.2001 Κοινή Απόφαση 
Υπουργών Ανάπτυξης και ΠΕ.ΧΩ.Δ.Ε. ( ΦΕΚ 499/Β/01) 
περί "τροποποίησης και τακτοποίησης των ορίων της 
Βιομηχανικής Περιοχής Βοιωτίας στην Κτηματική Περι¬ 
φέρεια Θίσβης Ν. Βοιωτίας". 

11. Τον Κανονισμό Λειτουργίας των Βιομηχανικών Πε¬ 
ριοχών της ΕΤΒΑ ο οποίος ισχύει μέχρι σήμερα για την 
Βιομηχανική Περιοχή Θίσβηςβάσει συμβατικής συμφω¬ 
νίας μεταξύ της ΕΤΒΑ ΒΑΝΚ ΑΕ και των κατ ιδίαν αγορα¬ 
στών οικοπέδων στη ΒΙ.ΠΕ 

12. Τις διατάξεις του άρθρου 29 Ατού Ν. 1558/1985, 
όπως αυτό προστέθηκε με το άρθρο 27του Ν. 2081/1992 
και το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
οικείου Ο.Τ.Α. (ΦΕΚ 154/Α/92). 

13. Την από 3 8. 2001 Εισήγηση της αρμοδίας Υπηρε¬ 
σίας της Γενικής Γραμματείας Βιομηχανίας του Υπουρ¬ 
γείου μας, αποφασίζουμε: 

ΑΡΘΡΟ 1 

1. Εγκρίνουμε την ένταξη της Βιομηχανικής Περιοχής 
Θίσβης Βοιωτίας στις διατάξεις του νόμου 2545/97 (ΦΕΚ 
254/Α/97). 

2. Οι ιδιοκτήτες και χρήστες γής της ανωτέρω ΒΙ.ΠΕ 
που ιδρύθηκε βάσει του Νόμου 4458/1965 "περί Βιομη¬ 
χανικών Περιοχών" με φορέα ίδρυσης την ΕΤΒΑ ΑΕ, 
υποχρεούνται σύμφωνα με τις διατάξεις του άρθρου 11 
παρ. 3 του νόμου 2545/97 να συστήσουν Φορέα Διοίκη¬ 
σης και Διαχείρισης, ο οποίος θα έχει τη μορφή της Ανώ¬ 
νυμης Εταιρείας (Α.Ε.) και θα λειτουργεί σύμφωνα με τις 
διατάξεις του άρθρου 11 του Ν.2545/97. 

3. Η σύσταση της ανωτέρω Ανωνύμου Εταιρίας ορίζε¬ 
ται να ολοκληρωθεί εντός προθεσμίας τεσσάρων (4) μη¬ 
νών από της ισχύος της παρούσης απόφασης 

ΑΡΘΡΟ 2 

Εγκρίνεται ο Κανονισμός Λειτουργίας της ΒΙ.ΠΕ. Θί¬ 
σβης Βοιωτίας που υποβλήθηκε από την Ε.Τ.Β.Α. ΒΑΝΚ 
Α.Ε. ως τροποποίηση του Κανονισμού Λειτουργίας που 
ήταν σε ισχύ για την ΒΙ.ΠΕ Θίσβης βάσει της ρητής συμ¬ 
βατικής συμφωνίας μεταξύ της ΕΤΒΑ ΒΑΝΚ ΑΕ και των 
κατ ιδίαν αγοραστών οικοπέδων της ΒΙ.ΠΕ. Ο Κανονι¬ 
σμός Λειτουργίας προσαρμοσμένος στις διατάξεις του 
Νόμου 2545/1997 έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΟΜΗΧΑΝΙΚΗΣ 
ΠΕΡΙΟΧΗΣ (ΒΙ.ΠΕ.) ΘΙΣΒΗΣ ΒΟΙΩΤΙΑΣ 

ΠΡΟΟΙΜΙΟ 

Στον παρόντα Κανονισμό, σύμφωνα με τον Ν. 2545/ 
1997 (ΦΕΚ 254 Α’) για τις "Βιομηχανικές και Επιχειρημα¬ 
τικές Περιοχές", ως Φορέας Διοίκησης και Διαχείρισης 
της Βιομηχανικής Περιοχής (ΒΙ.ΠΕ.) Θίσβης Βοιωτίας 
νοείται το συσταθησόμενο από τους ιδιοκτήτες και χρή¬ 
στες γής της ΒΙ.ΠΕ. νομικό πρόσωπο υπό την μορφή 
ανωνύμου εταιρείας και ως Φορέας Ίδρυσης αυτής νο¬ 
είται η Ε.Τ.Β.Α. ΒΑΝΚ Α.Ε. 

ΚΕΦΑΛΑΙΟ I 

Προϋποθέσεις, όροι και διαδικασία εγκατάστασης επι¬ 
χειρήσεων στη ΒΙ.ΠΕ. Θίσβης Βοιωτίας. 

Άρθρο Ιο 

1. Στη ΒΙ.ΠΕ. Θίσβης Βοιωτίας εγκαθίστανται ή μετε- 
γκαθίστανται κάθε φύσεως επιχειρήσεις, που ασκούν 
βιομηχανική ή βιοτεχνική δραστηριότητα κατά την έν¬ 
νοια του Ν. 2545/1997 (ΦΕΚ 254 Α’). Η εγκατάσταση ή 
μετεγκατάσταση των παραπάνω επιχειρήσεων ενεργεί- 
ται σύμφωνα με τα οριζόμενα στις διατάξεις του Ν. 
2516/97, υπό την προϋπόθεση ότι το αντικείμενό τους 
δεν προκαλεί κινδύνους εκρήξεως, πυρκαγιάς, διαφυ¬ 
γής ασφυκτικών ή τοξικών αερίων, διαρροής διαβρωτι- 
κών, τοξικών ή καυστικών υγρών και εν γένει ουσιών, οι 
οποίες στις αναμενόμενες από την συνήθη λειτουργία 
της επιχειρήσεως συγκεντρώσεις μπορούν να προκαλέ- 
σουν βλάβη σε ανθρώπους ή πράγματα. 


2. Στη ΒΙ.ΠΕ. μπορούν ακόμη να εγκατασταθούν ή να 
μετεγκατασταθούν και επιχειρήσεις επεξεργασίας, 
αποθηκεύσεως και εμπορίας αγροτικών προϊόντων και 
επιχειρήσεις κάθε φύσεως αποθηκών πρώτων υλών και 
ετοίμων προϊόντων, σύμφωνα με την παρ. 1 του άρθρου 
17τουΝ. 2231/1994. 

3. Στη ΒΙ.ΠΕ. μπορούν ακόμη να εγκατασταθούν, υπό 
τους όρους της παρ. 2του άρθρου 17του Ν. 2231/1994, 
επιχειρήσεις παροχής υπηρεσιών, οι οποίες θα εξυπη¬ 
ρετούν τις εγκατεστημένες σ’ αυτήν επιχειρήσεις,αλλά 
και την ευρύτερη περιοχή, καθώς και δημόσιες αρχές 
και υπηρεσίες κοινής ωφελείας. 

4. Στη ΒΙ.ΠΕ. πέραν των κυρίως βιομηχανικών, βιοτε¬ 
χνικών και λοιπών εγκαταστάσεων μετά χαρακτηριστικά 
που αναφέρονται στις παραγράφους 1 και 2 του παρό¬ 
ντος άρθρου, επιτρέπεται να περιλαμβάνονται και οι 
αναφερόμενες στην παρ. 1 του άρθρου 2 του Ν.2545/ 
1997 χρήσεις, δραστηριότητες, υπηρεσίες και εγκατα¬ 
στάσεις. 

5. Απαγορεύεται η ίδρυση και λειτουργία μέσα στη 
ΒΙ.ΠΕ. πρατηρίων λιανικής πωλήσεως των προϊόντων 
που παράγουν οι εγκατεστημένες στην Βιομηχανική Πε¬ 
ριοχή επιχειρήσεις χωρίς την άδεια της Γ.Σ. του Φορέα 
Διοίκησης & Διαχείρισης της ΒΙ.ΠΕ. 

Άρθρο 2ο 

1. Προκειμένου μία επιχείρηση να εγκατασταθεί ή με- 
τεγκατασταθεί στη ΒΙ.ΠΕ. Θίσβης Βοιωτίας, πρέπει να 
υποβάλει αίτηση προς την Ε.Τ.Β.Α. ΒΑΝΚ Α.Ε. με αναλυ¬ 
τικό οικονομικό και τεχνικό υπόμνημα. Τα έγγραφα αυτά 
υποβάλλονται ταυτόχρονα από την ενδιαφερόμενη επι¬ 
χείρηση και προς τον Φορέα Διοίκησης & Διαχείρισης 
της ΒΙ.ΠΕ. 

2. Για την αποδοχή ή μη της παραπάνω αιτήσεως, κα¬ 
θώς και για την επιλογή της θέσης εγκατάστασης ή με¬ 
τεγκατάστασης της ενδιαφερομένης επιχειρήσεως στη 
ΒΙ.ΠΕ. και του συγκεκριμένου κάθε φορά οικοπέδου που 
θα διατεθεί σ’ αυτήν, λαμβανομένου υπόψη του είδους 
της ασκουμένης δραστηριότητος, του βαθμού οχλήσε- 
ως των γειτονικών επιχειρήσεων κλπ., η Ε.Τ.Β.Α. ΒΑΝΚ 
Α.Ε. και ο Φορέας Διοίκησης & Διαχείρισης της ΒΙ.ΠΕ. 
αποφαίνονται αιτιολογημένα και από κοινού μέσα σε 
τρεις μήνες κατ’ ανώτατο όριο από την ημερομηνία υπο¬ 
βολής της αιτήσεως και των λοιπών απαιτουμένων εγ¬ 
γράφων. Σε περίπτωση παρελεύσεως της ανωτέρω προ¬ 
θεσμίας απράκτου, τεκμαίρεται αποδοχή της αιτήσεως. 

3. Η αιτιολογημένη κατά τα ανωτέρω απόφαση περί 
της εγκαταστάσεως ή μη μίας επιχειρήσεως λαμβάνεται 
από κοινού απότην Ε.Τ.Β.Α. ΒΑΝΚΑ.Ε. και τον Φορέα Δι¬ 
οίκησης & Διαχείρισης της ΒΙ.ΠΕ. και κοινοποιείται στην 
ενδιαφερόμενη επιχείρηση . Η ενδιαφερόμενη επιχείρη¬ 
ση οφείλει να προσέλθει και να υπογράψει το αγοραπω- 
λητήριο συμβόλαιο εντός της προθεσμίας που θα ορίζε¬ 
ται στην προαναφερθείσα απόφαση. 

4. Για την οικοδόμηση των κτιρίων, την εγκατάσταση 
και την λειτουργία της επιχειρήσεως μέσα στη ΒΙ.ΠΕ. 
απαιτείται η έκδοση των απαιτουμένων βάσει της ισχύ- 
ουσας νομοθεσίας αντιστοίχων αδειών. 

Άρθρο 3ο 

1. Με την επιφύλαξη της συνδρομής των όρων της επο- 

μένης παραγράφου του παρόντος άρθρου, η εγκατά¬ 
σταση ή μετεγκατάσταση επιχειρήσεων στη ΒΙ.ΠΕ. γίνε¬ 
ται είτε με την μεταβίβαση από τον ιδιοκτήτη στον εγκα¬ 
θιστάμενο της κυριότητος οικοπέδων και οικοδομημά¬ 
των που βρίσκονται στη ΒΙ.ΠΕ., είτε με την σύσταση επ’ 
αυτών άλλου εμπραγμάτου δικαιώματος, είτε με την εκ- 
μίσθωση αυτών ή με άλλη ενοχική σχέση. Οι σχετικές 
συμβάσεις, εμπράγματες ή ενοχικές, καταρτίζονται πά¬ 
ντοτε και επί ποινή ακυρότητας με συμβολαιογραφικό 
έγγραφο, γνωστοποιούνται δε χωρίς καθυστέρηση 
προς την Ε.Τ.Β.Α. ΒΑΝΚΑ.Ε. και τον Φορέα Διοίκησης & 
Διαχείρισης της ΒΙ.ΠΕ. Ειδικά οι ενοχικές συμβάσεις πα- 
ραχωρήσεως της χρήσεως ακινήτων στην ΒΙ.ΠΕ. δεν 
επιφέρουν τα αποτελέσματά τους πριν επιδοθούν στην 
Ε.Τ.Β.Α. ΒΑΝΚ Α.Ε. και στον Φορέα Διοίκησης & Διαχεί¬ 
ρισης της ΒΙ.ΠΕ. 

2. Η εγκατάσταση ή μετεγκατάσταση επιχειρήσεων 
στη ΒΙ.ΠΕ. γίνεται με τους όρους που συμφωνούνται σε 
κάθε περίπτωση μεταξύ αφενός της Ε.Τ.Β.Α. ΒΑΝΚΑ.Ε. 
και του Φορέα Διοίκησης & Διαχείρισης της ΒΙ.ΠΕ. και 
αφετέρου της εγκαθισταμένης επιχειρήσεως στα πλαί¬ 
σια των νόμων και του παρόντος Κανονισμού. Στις σχε¬ 
τικές συμβάσεις πρέπει υποχρεωτικά να περιέχεται ρη¬ 
τή και ανεπιφύλακτη δήλωση της εγκαθισταμένης επι- 
χειρήσεως ότι αποδέχεται την εφαρμογή των διατάξεων 
του Ν.2545/1997 και την υπαγωγή της στις διατάξεις αυ¬ 
τές, στις κατ’ εξουσιοδότηση αυτών εκδιδόμενες πρά¬ 
ξεις, στις διατάξεις του παρόντος Κανονισμού Λειτουρ¬ 
γίας της ΒΙ.ΠΕ., στον Κανονισμό Λιμένος όπως θα ισχύ- 
σει σύμφωνα με τις κείμενες διατάξεις , καθώς και στο 
Καταστατικό και τις αποφάσεις των αρμοδίων οργάνων 
του Φορέα Διοίκησης & Διαχείρισης της ΒΙ.ΠΕ. Η δήλω¬ 
ση αυτή ισχύει και για τους καθολικούς και ειδικούς εν 
γένει διαδόχους των αρχικών ιδιοκτητών ή μισθωτών. 

3. Απαγορεύεται η χωρίς την άδεια του Φορέα Διοίκη¬ 
σης και Διαχείρισης της ΒΙ.ΠΕ. μεταβολή του παραγωγι¬ 
κού σκοπού των επιχειρήσεων που εγκαθίστανται στη 
ΒΙ.ΠΕ. Η απαγόρευση αυτή ισχύει και για τους καθολι¬ 
κούς και ειδικούς εν γένει διαδόχους των αρχικών ιδιο¬ 
κτητών ή μισθωτών. Η χωρίς την ανωτέρω άδεια και η πα¬ 
ρά την απαγόρευση μεταβολή του παραγωγικού σκο¬ 
πού μιάς επιχείρησης είναι άκυρη και δεν παράγει 
κανένα έννομο αποτέλεσμα απέναντι στην Ε.Τ.Β.Α. 
ΒΑΝΚ Α.Ε. και στον Φορέα Διοίκησης και Διαχείρισης 
της ΒΙ.ΠΕ. 

4. Η άδεια για την μεταβολή του παραγωγικού σκοπού 
μιάς εγκατεστημένης επιχείρησης χορηγείται από τον 
Φορέα Διοίκησης και Διαχείρισης της ΒΙ.ΠΕ., κατόπιν αι- 
τήσεως της ενδιαφερόμενης επιχειρήσεως. 

ΚΕΦΑΛΑΙΟ II 

Έργα Υποδομής στην ΒΙ.ΠΕ., Λιμενικές Εγκαταστάσεις, 
Δόμηση, Υποχρεώσεις Επιχειρήσεων 
Άρθρο 4ο 

1. Η εκτέλεση, βελτίωση ή περαιτέρω ανάπτυξη των 
πάσης φύσεως υποδομών της ΒΙ.ΠΕ. γίνεται σύμφωνα 
με τις διατάξεις του Ν.2545/1997 (ΦΕΚ 254 Α') όπως 
ισχύει. 


2. Η χρηματοδότηση των πάσης φύσεως επενδύσεων 
σε έργα υποδομής στην ΒΙ.ΠΕ., καθώς και η πραγματο¬ 
ποίηση επενδυτικών σχεδίων με στόχο την βελτίωση και 
ανάπτυξη της λειτουργίας και των παρεχομένων προς 
τις εγκατεστημένες στην ΒΙ.ΠΕ. επιχειρήσεις υπηρε¬ 
σιών, γίνεται από τον Φορέα Διοίκησης & Διαχείρισης 
της ΒΙ.ΠΕ. σύμφωνα με τις ισχύουσες διατάξεις, ιδίως δε 
με τις διατάξεις των άρθρων 17 και 18 του Ν. 2545/97, πε¬ 
ρί χρηματοδότησης και ένταξης των επενδυτικών σχε¬ 
δίων σε εκπονούμενα επιχειρησιακά προγράμματα βιο¬ 
μηχανικής ανάπτυξης από οποιονδήποτε Φορέα, εθνικό 
ή άλλον. 

3. Η χρήση του αιγιαλού - παραλίας, η χρήση και εκμε¬ 
τάλλευση των λιμενικών εγκαταστάσεων που βρίσκονται 
στον Όρμο Νούσας Νομού Βοιωτίας, και τα οποία εντά¬ 
χθηκαν εντός των ορίων της ΒΙ.ΠΕ. Θίσβης, βάσει των 
υπ’ αριθμ. 16709/4290/17.9.1987 (ΦΕΚ523 Β') και 18910/ 
4643/17.8.1988 (ΦΕΚ 713 Β') Κοινών Αποφάσεων των 
Υπουργών ΠΕ.ΧΩ.Δ.Ε. και Βιομηχανίας, Ενέργειας και 
Τεχνολογίας, και τα όρια των οποίων επανακαθορίσθη¬ 
καν βάσει της υπ’ αριθμ. 9224/435/12.4.2001 Κοινής 
Απόφασης των Υπουργών Ανάπτυξης και ΠΕ.ΧΩ.Δ.Ε. 
(ΦΕΚ 499 Β'), καθώς και η εκτέλεση έργων υποδομής και 
επέκτασης των υφισταμένων λιμενικών εγκαταστάσεων, 
ρυθμίζονται βάσει των διατάξεων των παρ. 6 - 9 του άρ¬ 
θρου 14 του Ν. 2545/1997. 

4. Ο Φορέας Διοίκησης & Διαχείρισης της ΒΙ.ΠΕ. όσον 
αφορά τα θέματα της διοίκησης και εκμετάλλευσης του 
λιμένα στον Όρμο Νούσας Νομού Βοιωτίας θα ενεργή¬ 
σει σύμφωνα με την κείμενη Νομοθεσία περί αιγιαλού - 
παραλίας και λιμενικών εγκαταστάσεων, σύ μφωνα με τις 
διατάξεις των παρ. 6 - 9 του άρθρου 14 του Ν. 2545 / 
1997. 

5. Για την πραγμάτωση των σκοπών της ΒΙ.ΠΕ επιτρέ¬ 
πεται η παραχώρηση της χρήσης του αιγιαλού - παρα¬ 
λίας, καθώς και το δικαίωμα χρήσης και εκμετάλλευσης 
των λιμενικών εγκαταστάσεων, που κείνται στον Όρμο 
Νούσας Νομού Βοιωτίας και ανήκουν, σύμφωνα με τα 
αναφερόμενα στην παράγραφο 3 του παρόντος άρ¬ 
θρου, στην ΒΙ.ΠΕ. Θίσβης Βοιωτίας, Η παραχώρηση γί¬ 
νεται , σύμφωνα με την διάταξη της παρ. 6 του άρθρου 
14 του Ν. 2545/1997 και σύμφωνα με την ισχύουσα Νο¬ 
μοθεσία περί αιγιαλού και παραλίας, στον Φορέα Διοί¬ 
κησης και Διαχείρισης της ΒΙ.ΠΕ. Στο πλαίσιο της κείμε¬ 
νης Νομοθεσίας περί αιγιαλού - παραλίας, των διατάξε¬ 
ων του Ν. 2545/1997, της Απόφασης Παραχώρησης και 
του Κανονισμού Λιμένα, καθορίζεται ο τρόπος, η διαδι¬ 
κασία, οι όροι και οι προϋποθέσεις της διοίκησης και δια¬ 
χείρισης του από το Ελληνικό Δημόσιο παραχωρούμε- 
νου δικαιώματος χρήσης αιγιαλού - παραλίας και του δι¬ 
καιώματος χρήσης και εκμετάλλευσης λιμενικών 
εγκαταστάσεων. 

Άρθρο 5ο 

1. Κάθε κτιριακή κατασκευή μέσα στη ΒΙ.ΠΕ. πρέπει να 
πληροί όλες τις προϋποθέσεις και τους όρους κατα¬ 
σκευής και ασφαλείας της ισχύουσας Νομοθεσίας. 

2. Οι όροι δομήσεως στη ΒΙ.ΠΕ. (οικοδομικό σύστημα, 
ελάχιστο εμβαδόν οικοπέδου, ελάχιστο μήκος πρόσο¬ 
ψης, ελάχιστο βάθος, μέγιστο ποσοστό καλύψεως, ελά- 

χιστη απόσταση μεταξύ ρυμοτομικής και οικοδομικής 
γραμμής, εύρος των πλαγίως και όπισθεν αφιεμένων 
ελευθέρων χώρων, ύψος των οικοδομών κλπ.) καθορί¬ 
ζονται από την εκάστοτε ισχύουσα Νομοθεσία και ειδι¬ 
κότερα από τις ειδικές κανονιστικές διατάξεις που θα θε¬ 
σπιστούν κατά την έγκριση και εφαρμογή του ρυμοτομι¬ 
κού και του πολεοδομικού σχεδίου της ΒΙ.ΠΕ. 

3. Ο φορέας Διοίκησης και Διαχείρισης της ΒΙ.ΠΕ. κα¬ 
ταρτίζει πράξη εφαρμογής της πολεοδομικής μελέτης, 
η οποία εγκρίνεται σύμφωνα με τις ισχύουσες διατάξεις. 

Άρθρο 6ο 

1. Οι εγκατεστημένες στη ΒΙ.ΠΕ. επιχειρήσεις υποχρε- 
ούνται να διατηρούν σε καλή κατάσταση τα κτίρια που 
ανήκουν σ’ αυτές και να διατηρούν κατάλληλα εξωράί- 
σμένους τους ακάλυπτους χώρους των οικοπέδων τους, 
συμμορφούμενες προς τις υποδείξεις του Φορέα Διοί¬ 
κησης & Διαχείρισης της ΒΙ.ΠΕ. 

2. Κάθε επιχείρηση που εγκαθίσταται στη ΒΙ.ΠΕ. υπο- 
χρεούται να συγκεντρώνει τα οικιακά και βιομηχανικά 
απορρίμματα μέσα σε κατάλληλα δοχεία στην καθορι¬ 
σμένη θέση, ώστε να είναι ευχερής η συλλογή αυτών 
από την υπηρεσία αποκομιδής των απορριμμάτων. Κάθε 
επιχείρηση υποχρεούται να μεριμνά για την με δική της 
δαπάνη αποκομιδή βιομηχανικών απορριμμάτων μεγά¬ 
λου όγκου ή οχληρής φύσεως. 

3. Κάθε επιχείρηση της οποίας τα βιομηχανικά από¬ 
βλητα απαιτούν είδος καθαρισμού διαφορετικό από τον 
βιολογικό, υποχρεούται να προβαίνει στον καθαρισμό 
αυτόν με δικά της μέσα βάσειτων ισχυουσών διατάξεων. 
Σε περίπτωση κατά την οποίαο Φορέας Διοίκησης &Δια- 
χείρισηςτης ΒΙ.ΠΕ. διαπιστώσει ότι η κάθε είδους όχλη¬ 
ση που προκαλείται από εγκατεστημένη στη ΒΙ.ΠΕ. επι¬ 
χείρηση είναι υπερβολική ή σε περίπτωση που μετά την 
έναρξη της λειτουργίας της επιχειρήσεως ανακύψουν 
προβλήματα προκλήσεως υπερβολικής οχλήσεως από 
αυτήν, έχει το δικαίωμα να επιβάλει στην επιχείρηση αυ¬ 
τή την λήψη των αναγκαίων μέτρων για την άρση της 
οχλήσεως με δαπάνες της επιχείρησης. 

4. Κάθε επιχείρηση υποχρεούται να διοχετεύσει με δι¬ 
κά της μέσα τα λύματα και τα βιομηχανικά απόβλητα αυ¬ 
τής στον αποχετευτικό αγωγό που διέρχεται μπροστά 
από το οικόπεδό της, τηρουμένων πάντοτε των υγειονο¬ 
μικών και λοιπών κανονισμών. 

5. Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης & Διαχείρισης της ΒΙ.ΠΕ. 

6. Κάθε επιχείρηση υποχρεούται να περιφράσσει το 
οικόπεδό της με δαπάνες της, τα δε σχέδια και οι προ¬ 
διαγραφές των περιφράξεων, των χώρων εξωραϊσμού 
και δενδροφυτεύσεως καθορίζονται από τον Φορέα Δι¬ 
οίκησης & Διαχείρισης της ΒΙ.ΠΕ. 

7. Απαγορεύεται απολύτως σε οποιαδήποτε εγκατε¬ 
στημένη στη ΒΙ.ΠΕ. επιχείρηση η ανόρυξη φρεάτων για 
την προμήθεια ύδατος ή η εκσκαφή απορροφητικών βό¬ 
θρων χωρίς την έγγραφη άδεια του Φορέα Διοίκησης & 
Διαχείρισης της ΒΙ.ΠΕ., η οποία χορηγείται αφού προη¬ 


γουμένως εξασφαλισθεί η απαιτούμενη έγκριση από τις 
οικείες Αρχές. 

8.Τυχόν παράβαση οποιοσδήποτε από τις παραπάνω 
διατάξεις παρέχει το δικαίωμα στον Φορέα Διοίκησης & 
Διαχείρισης της ΒΙ.ΠΕ. να καταγγείλει την παράβαση 
στις αρμόδιες αρχές, να καλέσει τον παραβάτη να θερα¬ 
πεύσει την παράβαση και σε περίπτωση μη συμμορφώ- 
σεως αυτού να προβεί ο ίδιος ο Φορέας Διοίκησης & Δια¬ 
χείρισης της ΒΙ.ΠΕ. είτε στη θεραπεία της παραβάσεως 
με δαπάνες του παραβάτη, είτε να ζητήσει από την αρ¬ 
μόδια Υπηρεσία την επιβολή του μέτρου της προσωρι¬ 
νής διακοπής της λειτουργίας της επιχειρήσεως του πα¬ 
ραβάτη μέχρις συμμορφώσεως αυτού. 

ΚΕΦΑΛΑΙΟ III 

Διοίκηση και Διαχείριση της Βιομηχανικής Περιοχής 

Άρθρο 7ο 

Η διοίκηση και διαχείριση της ΒΙ.ΠΕ. περιλαμβάνει κά¬ 
θε είδους πράξη που αποσκοπεί στην εκπλήρωση του 
σκοπού της, στην ανάπτυξή της και στην εύρυθμη λει¬ 
τουργία της, ιδίως δε στη συντήρηση, λειτουργία και 
αξιοποίηση των κοινοχρήστων και κοινοκτήτων χώρων 
και οικοδομημάτων, στην ανάληψη πρωτοβουλιών για 
την βελτίωση και ανάπτυξη των πάσης φύσεως υποδο¬ 
μών της ΒΙ.ΠΕ., συμπεριλαμβανομένων των λιμενικών 
εγκαταστάσεων που ανήκουν σε αυτήν, στην διοίκηση 
και εκμετάλλευση των λιμενικών αυτών εγκαταστάσεων, 
και στην ανάπτυξη νέων υπηρεσιών και πρωτοβουλιών 
με στόχο την εξυπηρέτηση των εγκατεστημένων στην 
ΒΙ.ΠΕ. επιχειρήσεων. 

Άρθρο 8ο 

Η διοίκηση και διαχείριση της ΒΙ.ΠΕ. ασκείται από τον 
συσταθησόμενο για τον σκοπό αυτόν σύμφωνα με τις 
διατάξεις του Ν. 2545/1997 Φορέα Διοίκησης & Διαχεί¬ 
ρισης της ΒΙ.ΠΕ., ο οποίος θα λειτουργεί υπάτην μορφή 
Νομικού Προσώπου Ιδιωτικού Δικαίου με την επωνυμία 
■ΔΙΑΧΕΙΡΙΣΗ ΚΑΙ ΔΙΟΙΚΗΣΗ ΒΙΟΜΗΧΑΝΙΚΗΣ ΠΕΡΙΟΧΗΣ 
ΒΟΙΩΤΙΑΣ ΑΝΩΝΥΜΗ ΕΤΑΙΡΕΙΑ" και τον διακριτικό τίτλο 
"ΔΙΑ.ΒΙ.ΠΕ.Β. Α.Ε.", σύμφωνα με τον Νόμο και το Κατα¬ 
στατικό αυτού. 

Άρθρο 9ο 

1. Στην αρμοδιότητα του Φορέα Διοίκησης & Διαχείρι¬ 
σης της ΒΙ.ΠΕ. Βοιωτίας ανήκει κυρίως : 

α) Η μέριμνα για την από κάθε άποψη βελτίωση και 
ανάπτυξη των χώρων και εγκαταστάσεων της ΒΙ.ΠΕ. και 
των παρεχομένων υπηρεσιών προς τις εγκατεστημένες 
σε αυτήν επιχειρήσεις. 

β) Η μέριμνα για την εφαρμογή της πολεοδομικής με¬ 
λέτης και για την ολοκλήρωση και την περαιτέρω βελ¬ 
τίωση και ανάπτυξη των πάσης φύσεως υποδομών της 
ΒΙ.ΠΕ., μεταξύ των οποίων περιλαμβάνονται και οι λιμε¬ 
νικές εγκαταστάσεις του Όρμου Νούσας Νομού Βοιω¬ 
τίας. 

γ) Η μέριμνα για την διοίκηση και εκμετάλλευση των 
υφισταμένων λιμενικών εγκαταστάσεων. 

δ) Η απόκτηση με οποιονδήποτε νόμιμο τρόπο, της 
απαλλοτριώσεως μη εξαιρουμένης, εδαφικής έκτασης 

της ΒΙ. Π Ε. από τον ίδιο τον Φορέα και η εν συνεχεία αξιο¬ 
ποίηση ή εκμετάλλευση αυτής, σύμφωνα με τις διατά¬ 
ξεις του άρθρου 14του Ν.2545/1997. 

ε) Η διαχείριση δημόσιων πόρων εθνικής ή και ευρω¬ 
παϊκής προέλευσης για την εξυπηρέτηση των σκοπών 
του Φορέα και των εγκατεστημένων στην ΒΙ.ΠΕ. επιχει¬ 
ρήσεων. 

στ) Η χρηματοδότηση των πάσης φύσεως επενδύσεων 
σε έργα υποδομής στην ΒΙ.ΠΕ., καθώς και η πραγματο¬ 
ποίηση επενδυτικών σχεδίων με στόχο την βελτίωση και 
ανάπτυξη της λειτουργίας και των παρεχομένων προς 
τις εγκατεστημένες στην ΒΙ.ΠΕ. επιχειρήσεις υπηρε¬ 
σιών, σύμφωνα με τις εκάστοτε ισχύουσες σχετικές δια¬ 
τάξεις, ιδίως δε σύμφωνα με τις διατάξεις των άρθρων 
17 και ΙδτουΝ. 2545/1997. 

ζ) Η διοίκηση και διαχείριση, βάσει αποφάσεωςτου κα¬ 
τά το Καταστατικό αρμοδίου οργάνου του Φορέα, του 
παραχωρηθησόμενου από το Ελληνικό Δημόσιο ή από 
τυχόν τρίτο δικαιούχο του δικαιώματος της χρήσης αι- 
γιαλού - παραλίας και του δικαιώματος της χρήσης και 
εκμετάλλευσης των λιμενικών εγκαταστάσεων που βρί¬ 
σκονται στον Όρμο Νούσας Νομού Βοιωτίας, η μέριμνα 
για την περαιτέρω επέκταση των υφισταμένων λιμενικών 
εγκαταστάσεων, για την πραγματοποίηση επενδύσεων 
και για την με κάθε τρόπο αξιοποίηση αυτών, μέσα στο 
πλαίσιο της κείμενης Νομοθεσίας περί αιγιαλού - παρα¬ 
λίας και λιμενικών εγκαταστάσεων, των διατάξεων του 
Ν. 2545/1997, ιδίως δε των διατάξεων των παραγράφων 
6 - 9 του άρθρου 14 αυτού και των αποφάσεων περί πα¬ 
ραχώρησης της χρήσης παραλίας και αιγιαλού και του 
Κανονισμού Λιμένα. 

η) Η συμμετοχή, με την διατύπωση της σύμφωνης γνώ¬ 
μης του Φορέα, στην λήψη απόφασης, σύμφωνα με τα 
οριζόμενα στο άρθρο 2 παρ. 3 του παρόντος, κατά την 
διαδικασία εξέτασης και αποδοχής ή μη της αιτήσεως 
των ενδιαφερομένων να εγκατασταθούν ή να μετεγκα- 
τασταθούν στη ΒΙ.ΠΕ. επιχειρήσεων. 

θ) Η χορήγηση άδειας για την μεταβολή του παραγω¬ 
γικού σκοπού μιάς εγκατεστημένης επιχείρησης, σύμ¬ 
φωνα μετά οριζόμενα στο άρθρο 3 παρ. 4του παρόντος. 

ι) Η συντήρηση και η αποκατάσταση τυχόν βλαβών 
στις κοινόχρηστες εγκαταστάσεις, στις λιμενικές εγκα¬ 
ταστάσεις, στο οδικό δίκτυο και στα δίκτυα υδρεύσεως, 
ηλεκτροδοτήσεως, τηλεπικοινωνίας, αποχετεύσεως όμ¬ 
βριων και ακαθάρτων και Μονάδας Καθαρισμού Απο- 
βλήτωντης ΒΙ.ΠΕ., εφόσον ως προς ορισμένα από αυτά 
δεν προβλέπεται διαφορετικά από τις συμβάσεις με τον 
Οργανισμό ή την Επιχείρηση που παρέχει τις υπηρεσίες 
αυτές ή από την Σύμβαση Μεταβίβασης της Διοίκησης 
και Διαχείρισης μεταξύ της Ε.Τ.Β.Α. και του Φορέα Διοί¬ 
κησης & Διαχείρισης της ΒΙ.ΠΕ. 

ια) Η πρόσληψη και μισθοδοσία του αναγκαίου εργα- 
τοτεχνικού προσωπικού καθώς και του αναγκαίου επι¬ 
στημονικού και διοικητικού προσωπικού, συμβούλων 
κλπ. με οποιοσδήποτε μορφής και διάρκειας σχέση ερ¬ 
γασίας, σύμβασης έργου ή σύμβασης παροχής ανεξαρ¬ 
τήτων υπηρεσιών. 

ιβ) Η φύλαξη της ΒΙ.ΠΕ. είτε με την οργάνωση, λει¬ 
τουργία και στελέχωση με το αναγκαίο προσωπικό ειδι¬ 
κής προς τον σκοπό αυτόν υπηρεσίας, είτε με ανάθεση 


της φύλαξης σε ιδιωτική εταιρία, είτε με οποιονδήποτε 
άλλον πρόσφορο τρόπο. 

ιγ) Η μέριμνα για την αποκομιδή των απορριμμάτων 
από την ΒΙ.ΠΕ. στο βαθμό που δεν θίγονται τα δικαιώμα¬ 
τα του Φορέα της Τοπικής Αυτοδιοίκησης 
ιδ) Η μέριμνα για την καθαριότητα, τον φωτισμό και τον 
ευπρεπισμό των κοινοχρήστων χώρων της ΒΙ.ΠΕ. 

ιε) Η ρύθμιση της κατεύθυνσης των οχημάτων και των 
πεζών στους δρόμους της ΒΙ.ΠΕ., η τοποθέτηση των 
σχετικών πινακίδων, ο καθορισμός των χώρων σταθμεύ- 
σεως των οχημάτων και η αντιμετώπιση των τυχόν κυ- 
κλοφοριακών προβλημάτων, μετά από έγκριση των αρ¬ 
μοδίων αρχών. 

ιστ) Ο καθορισμός μετά από αίτηση κάθε ενδιαφερο¬ 
μένου της θέσης και των όρων για την τοποθέτηση δια¬ 
φημιστικών πινακίδων στους κοινόχρηστους χώρους 
της ΒΙ.ΠΕ. 

ιζ) Ο εξωραϊσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους της 
ΒΙ.ΠΕ. 

ιη) Η απαγόρευση πράξεων και ενεργειών σε εγκατε¬ 
στημένες στη ΒΙ.ΠΕ. επιχειρήσεις ή τρίτους και η άρση 
παραλείψεων από αυτούς, που μπορούν να προκαλέ- 
σουν ενόχληση, κίνδυνο, βλάβη ή ζημιά σε πρόσωπα και 
πράγματα, ιδίως λόγω ελαττωματικής λειτουργίας των 
εγκαταστάσεων ή μη λήψεως των ενδεικνυομένων μέ¬ 
τρων από τις επιχειρήσεις για την πρόληψη κινδύνου ή 
οχλήσεων. 

ιθ) Η λήψη μέτρων για την προστασία του περιβάλλο¬ 
ντος. 

κ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών ή χρη¬ 
στών οικοπέδων της ΒΙ.ΠΕ. και η μέριμνα για την έγκαι¬ 
ρη και με κάθε νόμιμο μέσο είσπραξη των αντιστοίχων 
χρηματικών ποσών, κατά τα παρακάτω (άρθρο 10ο) ανα- 
φερόμενα. 

κα) Η υδροδότηση των εγκατεστημένων στη ΒΙ.ΠΕ. 
επιχειρήσεων, ο καθορισμός του ύψους της δαπάνης 
υδρεύσεως για κάθε μία επιχείρηση χωριστά και η μέρι¬ 
μνα για την έγκαιρη και με κάθε νόμιμο μέσο είσπραξη 
του αντιστοίχου χρηματικού ποσού, κατά τα παρακάτω 
(άρθρο 11ο)αναφερόμενα. 

κβ) Η κατασκευή, διοίκηση, διαχείριση και εκμετάλ¬ 
λευση του "Διοικητικού Κέντρου ΒΙ.ΠΕ. Θίσβης Βοιω¬ 
τίας" και των εν γένει εγκαταστάσεων αυτού. 
κγ) Η προσέλκυση επενδύσεων στο χώρο της ΒΙ.ΠΕ. 
κδ) Η προβολή της ΒΙ.ΠΕ. και των δραστηριοτήτων της 
στην εγχώρια και διεθνή αγορά. 

κε) Η άντληση πόρων για την υποβοήθηση και την ενί¬ 
σχυση των επιχειρηματικών δραστηριοτήτωντων επιχει¬ 
ρήσεων, που είναι εγκατεστημένες στην ΒΙ.ΠΕ., με ορ¬ 
γάνωση εκθέσεων, σεμιναρίων, ημερίδων κλπ. ή με οποι- 
ονδήποτε άλλον πρόσφορο τρόπο. 

κστ) Η συμμετοχή σε εταιρίες ή κοινοπραξίες, οι οποί¬ 
ες ήδη λειτουργούν ή θα συσταθούν στο μέλλον και 
έχουν όμοιο ή παρεμφερή με αυτή σκοπό. 

κζ) Η ανάπτυξη παρεμφερών δραστηριοτήτων, που θα 
κρίνονται αναγκαίες για την υποστήριξη των επιχειρη¬ 
ματικών δραστηριοτήτων των επιχειρήσεων, που είναι 
εγκατεστημένες στην ΒΙ.ΠΕ. 

κη) Η άσκηση όλων εν γένει των αρμοδιοτήτων και δι¬ 
καιωμάτων που προσιδιάζουν σε αυτόν, ως Φορέα της 
Διοίκησης και Διαχείρισης της Βιομηχανικής Περιοχής 
Θίσβης Βοιωτίας, και που προβλέπονται στον παρόντα 
Κανονισμό Λειτουργίας της ΒΙ.ΠΕ. και στη σύμβαση με¬ 
ταβίβασης της διοίκησης και διαχείρισης της ΒΙ.ΠΕ. Θί¬ 
σβης Βοιωτίας από την Ε.Τ.Β.Α. ΒΑΝΚ Α.Ε. στον παρό¬ 
ντα Φορέα. 

Ο Φορέας Διοίκησης & Διαχείρισης της ΒΙ.ΠΕ. Θίσβης 
Βοιωτίας δικαιούται να προσλαμβάνει και να απασχολεί 
το κατά την κρίση του αναγκαίο επιστημονικό, διοικητικό 
και εργατοτεχνικό προσωπικό, συμβούλους κλπ. με 
οποιοσδήποτε μορφής και διάρκειας σχέση εργασίας, 
σύμβασης έργου ή ανεξαρτήτων υπηρεσιών κλπ. 

Άρθρο 10ο 

1. "Κοινόχρηστες δαπάνες" θεωρούνται οι κάθε είδους 
δαπάνες που γίνονται για την επίτευξη της εύρυθμης 
λειτουργίαςτης ΒΙ.ΠΕ. και ιδίως αυτές που αφορούν στη 
συντήρηση, λειτουργία και αξιοποίηση των κοινοχρή¬ 
στων και κοινοκτήτων χώρων και οικοδομημάτων , κα¬ 
θώς και των λιμενικών εγκαταστάσεων και την παροχή 
σχετικών υπηρεσιών προς τις εγκατεστημένες επιχειρή¬ 
σεις. Τέτοιες δαπάνες είναι κυρίως αυτές που γίνονται 
για την ηλεκτροδότηση των κοινοχρήστων και κοινοκτή- 
των χώρων της ΒΙ.ΠΕ., την αποκομιδή των απορριμμά¬ 
των, την λειτουργία, συντήρηση και επισκευή των κοινο¬ 
χρήστων εγκαταστάσεων και δικτύων, καθώς και των λι¬ 
μενικών εγκαταστάσεων, την λειτουργία, συντήρηση και 
επισκευή της Μονάδας Καθαρισμού Αποβλήτων, την μι¬ 
σθοδοσία του προσωπικού, την φύλαξη της ΒΙ.ΠΕ. κλπ. 
για τις οποίες ισχύουν όσα ορίζονται στην διάταξη του 
εδ. δ'τηςπαρ. 2 του άρθρου 12 του Ν. 2545/1997. 

2. Ο καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες και χρήστες οι¬ 
κοπέδων της ΒΙ.ΠΕ. και ο καθορισμός του χρηματικού 
ποσού που αναλογεί σε κάθε έναν από αυτούς γίνεται 
ανά δίμηνο από τον Φορέα Διοίκησης & Διαχείρισης της 
ΒΙ.ΠΕ., σχετικός δε πίνακας ανακοινώνεται και κοινοποι¬ 
είται εγγράφως στους ιδιοκτήτες και χρήστες οικοπέ¬ 
δων της ΒΙ.ΠΕ. 

3. Γιατον καθορισμό του παραπάνω ποσού και τον επι- 
μερισμό των δαπανών τα αρμόδια καταστατικά όργανα 
του Φορέα Διοίκησης & Διαχείρισης της ΒΙ.ΠΕ. λαμβά¬ 
νουν υπόψη τους κάθε χρήσιμο στοιχείο, ειδικότερα δε 
τον βαθμό και την έκταση της χρησιμοποίησης και επι¬ 
βάρυνσης από κάθε επιχείρηση των παραπάνω δικτύων, 
το εμβαδόν και το ποσοστό καλύψεως του κατεχομένου 
από κάθε επιχείρηση οικοπέδου, το είδος της ασκουμέ- 
νης από κάθε επιχείρηση δραστηριότητος κλπ. Προς 
τούτο τα αρμόδια καταστατικά όργανα του Φορέα Διοί¬ 
κησης & Διαχείρισης εκδίδουν απόφαση με την οποία 
προσδιορίζονται τα κριτήρια και οι συντελεστές κατανο¬ 
μής κάθε δαπάνης. Για την χρήση και εκμετάλλευση των 
λιμενικών εγκαταστάσεων ο Φορέας Διοίκησης & Δια¬ 
χείρισης εκδίδει ειδική απόφαση σύμφωνα με τις ισχύ- 
ουσες διατάξεις. 

4. Πέραν του αναλογούντος σε αυτόν ποσού επί των 
κοινοχρήστων δαπανών, κάθε ιδιοκτήτης ή χρήστης οι¬ 
κοπέδου της ΒΙ.ΠΕ. υποχρεούται να καταβάλει ανά δί¬ 


μηνο ένα πάγιο χρηματικό ποσό για τον σχηματισμό 
αποθεματικού προς αντιμετώπιση εκτάκτων δαπανών. 
Το ύψος του ποσού αυτού, καθώς και τα κριτήρια επιμε- 
ρισμού αυτού σε κάθε ιδιοκτήτη ή χρήστη οικοπέδου κα¬ 
θορίζεται κατ’ έτος με απόφαση του Δ.Σ. του Φορέα Δι¬ 
οίκησης & Διαχείρισης της ΒΙ.ΠΕ. και περιλαμβάνεται 
στον ίδιο παραπάνω πίνακα κατανομής των κοινοχρή¬ 
στων δαπανών. 

5 Κάθε ιδιοκτήτης και χρήστης οικοπέδου της ΒΙ.ΠΕ. 
υποχρεούται να καταβάλει το ποσό που αναλογεί σ’ αυ¬ 
τόν επί των κοινοχρήστων δαπανών, καθώς και το πάγιο 
ποσό για τον σχηματισμό αποθεματικού, μέσα σε προ¬ 
θεσμία δέκα (10) ημερών από την λήψη της σχετικής εγ¬ 
γράφου ειδοποιήσεως. Σε περίπτωση μη εμπροθέσμου 
καταβολής του ποσού , αυτό καθίσταται ληξιπρόθεσμο 
και απαιτητό και ο Φορέας Διοίκησης & Διαχείρισης της 
ΒΙ.ΠΕ. δικαιούται να προσφύγει άμεσα στο αρμόδιο Δι¬ 
καστήριο για την δια της δικαστικής οδού είσπραξη του 
οφειλομένου ποσού, συγχρόνως δε να διακόψει προσω¬ 
ρινά την παροχή των σχετικών υπηρεσιών προς τον οφει¬ 
λέτη. 

6. Τα τυχόν προκύπτοντα κέρδη από την Διοίκηση και 
Διαχείριση της ΒΙ.ΠΕ. διατίθενται μετά από σχετική από¬ 
φαση της Γενικής Συνέλευσης των μετόχων του Φορέα. 

Άρθρο 11ο 

1. Το κόστος του καταναλισκόμενου από κάθε εγκατε¬ 
στημένη στη ΒΙ.ΠΕ. επιχείρηση ύδατος καθορίζεται με 
απόφαση του Δ.Σ. του Φορέα Διοίκησης & Διαχείρισης 
της ΒΙ.ΠΕ., σύμφωνα με τα οριζόμενα από τον Κανονι¬ 
σμό Υδροληψίας Βιομηχανικών Περιοχών που εγκρίθη- 
κε με την Υ.Α. αριθμ. Φ8/Οικ. 14885 /366 /19.07.1990 του 
Υφυπουργού Βιομηχανίας, Ενέργειας και Τεχνολογίας 
(ΦΕΚ516 Β') εφαρμοζόμενο αναλόγως. Το κόστος αυτό 
ορίζεται ανά κυβικό μέτρο ύδατος και μπορεί να ανα¬ 
προσαρμόζεται με σχετική απόφαση του Δ.Σ. του Φορέα 
αυτού, όποτε κρίνεται αυτό αναγκαίο και πάντως όχι νω¬ 
ρίτερα του έτους από την τελευταία αναπροσαρμογή. 

2. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από τον 
Φορέα Διοίκησης & Διαχείρισης της ΒΙ.ΠΕ. ανά δίμηνο 
και περιλαμβάνεται στον ίδιο παραπάνω πίνακα κατανο¬ 
μής των κοινοχρήστων δαπανών. 

3. Κάθε επιχείρηση υποχρεούται να καταβάλει την δα¬ 
πάνη καταναλώσεως ύδατος μαζί με το ποσό που ανα¬ 
λογεί σ’ αυτήν επί των κοινοχρήστων δαπανών, μέσα σε 
προθεσμία δέκα (10) ημερών από την λήψη της σχετικής 
εγγράφου ειδοποιήσεως. Σε περίπτωση μη εμπρόθε¬ 
σμης καταβολής, το ποσό αυτό καθίσταται ληξιπρόθε¬ 
σμο και απαιτητό και ο Φορέας Διοίκησης & Διαχείρισης 
της ΒΙ.ΠΕ., πέραν του παραπάνω (άρθρο 10, παρ. 5) δι¬ 
καιώματος του να προσφύγει άμεσα στο αρμόδιο Δικα¬ 
στήριο για την δια της δικαστικής οδού είσπραξη του 
οφειλομένου ποσού, δικαιούται, μετά από σχετική έγ¬ 
γραφη ειδοποίηση, να προβεί σε άμεση διακοπή της 
υδροδοτήσεως προς τον οφειλέτη μέχρι αυτός να εξο¬ 
φλήσει πλήρως την οφειλή του. 

4. Σε περίπτωση καταβολής μέρους μόνο του αντι- 
στοιχούντος σε κάθε ιδιοκτήτη ή χρήστη οικοπέδου χρη¬ 
ματικού ποσού για τις παραπάνω αιτίες (κοινόχρηστες 

δαπάνες, πάγιο για σχηματισμό αποθεματικού, δαπάνη 
υδροδότησης), ο Φορέας Διοίκησης & Διαχείρισης της 
ΒΙ.ΠΕ. δικαιούται να καταλογίσει αυτός κατά την ελεύ¬ 
θερη κρίση του το ποσό αυτό σε όποια κατηγορία δαπά¬ 
νης προτιμά. 

Άρθρο 12ο 

1. Οι αποφάσεις των καταστατικών οργάνων του Φο¬ 
ρέα Διοίκησης & Διαχείρισης της ΒΙ.ΠΕ. στα θέματα αρ¬ 
μοδιότητας αυτού είναι υποχρεωτικές και δεσμεύουν το 
σύνολο των ιδιοκτητών και χρηστών οικοπέδων της 
ΒΙ.ΠΕ., οι οποίοι υποχρεούνται να συμμορφώνονται 
προς τις αποφάσεις αυτές, ανεξαρτήτως του αν μετέ¬ 
χουν ή όχι στο Μετοχικό Κεφάλαιο του Φορέα Διοίκησης 
& Διαχείρισης της ΒΙ.ΠΕ. 

2. Οι αποφάσεις των καταστατικών οργάνων του Φο¬ 
ρέα Διοίκησης & Διαχείρισης της ΒΙ.ΠΕ. κοινοποιούνται 
εγγράφως σε όλους τους ιδιοκτήτες και χρήστες οικο- 
πέδωντης ΒΙ.ΠΕ. 

ΚΕΦΑΛΑΙΟ IV 

Τελικές και Μεταβατικές Διατάξεις 

Άρθρο 13ο 

Η Ε.Τ.Β.Α. ΒΑΝΚ Α.Ε. υποχρεούται να μεταβιβάσει 
αμέσως μετά την σύσταση του Φορέα Διοίκησης & Δια¬ 
χείρισης της ΒΙ.ΠΕ. την διοίκηση και διαχείριση της 
ΒΙ.ΠΕ. Θίσβης Βοιωτίας με σχετική σύμβαση που θα κα¬ 
ταρτιστεί μεταξύτους, σύμφωνα με τις διατάξειςτου άρ¬ 
θρου 11 παρ. 3 και 4 του Ν. 2545/1997. Με τη σύμβαση 
αυτή θα ρυθμίζονται οι σχέσεις μεταξύ της ΕΤΒΑ ΒΑΝΚ 
ως Φορέα Ίδρυσης της ΒΙ.ΠΕ. και του Φορέα Διοίκησης 
& Διαχείρισης της ΒΙ.ΠΕ. καιθαμεταβιβασθούνπρος αυ¬ 
τόν τα δικαιώματα και οι υποχρεώσεις που εντάσσονται 
στα πλαίσια της διοίκησης και διαχείρισης της ΒΙ.ΠΕ. 

Άρθρο 14ο 

1. Ο παρών Κανονισμός Λειτουργίας της ΒΙ.ΠΕ Θίσβης 
Βοιωτίας, κοινοποιείται αμέσως μετά την δημοσίευσή 
προς όλες τις εγκατεστημένες επιχειρήσεις και σε 
όλους τους ιδιοκτήτες και χρήστες οικοπέδων της 
ΒΙ.ΠΕ. 

2. Η τήρηση και εφαρμογή των διατάξεων του παρό¬ 
ντος Κανονισμού, καθώς και η συμμόρφωση προς τις 
αποφάσεις των αρμοδίων οργάνων της Ε.Τ.Β.Α. ΒΑΝΚ 
Α.Ε. και του Φορέα Διοίκησης & Διαχείρισης της ΒΙ.ΠΕ. 
Θίσβης Βοιωτίας είναι υποχρεωτική για όλες τις επιχει¬ 
ρήσεις που είναι ήδη εγκατεστημένες στη ΒΙ.ΠΕ., ανε¬ 
ξάρτητα του αν ο Κανονισμός αυτός μνημονεύεται ή όχι 
στα σχετικά μεταβιβαστικά συμβόλαια αυτών με την 
Ε.Τ.Β.Α. ΒΑΝΚ Α.Ε., καθώς επίσης και για τους καθολι¬ 
κούς ή ειδικούς διαδόχους αυτών, ανεξάρτητα του αν ο 
Κανονισμός αυτός μνημονεύεται στις σχετικές πράξεις 
μεταβιβάσεως ή στο πρόγραμμα πλειστηριασμού ή στην 
κατακυρωτική περίληψη. 

3. Γιατις εγκατεστημένες στη ΒΙ.ΠΕ. επιχειρήσεις, που 
έχουν ήδη καταρτίσει οριστικά συμβόλαια με την 
Ε.Τ.Β.Α. ΒΑΝΚ Α.Ε. για αγορά οικοπέδων στη ΒΙ.ΠΕ., ο 
αναφερόμενος στα συμβόλαια εκείνα Κανονισμός θεω¬ 


ρείται ότι είναι ο παρών Κανονισμός Λειτουργίας, χωρίς 
να απαιτείται τροποποιητική πράξη των συμβολαίων 
εκείνων. 

Άρθρο 15ο 

Διαφορές που ανακύπτουν μεταξύ της "Ε.Τ.Β.Α. ΒΑΝΚ 
Α.Ε." ή του Φορέα Διοίκησης & Διαχείρισης της ΒΙ.ΠΕ. 
Θίσβης Βοιωτίας και των εγκατεστημένων στην ΒΙ.ΠΕ. 
επιχειρήσεων ή των ιδιοκτητών ή χρηστών οικοπέδων 
της ΒΙ.ΠΕ., αναγόμενες στην ερμηνεία και την εφαρμο¬ 
γή του παρόντος Κανονισμού Λειτουργίας ή σε ενδεχό¬ 
μενα κενά αυτού, υπάγονται στην αποκλειστική αρμο¬ 
διότητα των Δικαστηρίων. 

Άρθρο 16ο 

Ο παρών "Κανονισμός Λειτουργίας" είναι δυνατόν να 
τροποποιείται ύστερα από πρόταση του Φορέα Διοίκη¬ 
σης & Διαχείρισης της ΒΙ.ΠΕ. Θίσβης Βοιωτίας, σύμφω¬ 
να με την διάταξη της παρ. 1 του άρθρου 12 του Ν. 
2545/1997. 

ΑΡΘΡΟ 3 

1. Η ισχύς των διατάξεων του άρθρου 1 της παρούσας 
Απόφασης αρχίζει από την δημοσίευση αυτής στην 
Εφημερίδα της Κυβερνήσεως. 

2. Η ισχύς των διατάξεων του εγκρινόμενου με το άρ¬ 
θρο 2 της παρούσας Απόφασης Κανονισμού Λειτουρ¬ 
γίας της ΒΙ.ΠΕ. Θίσβης Βοιωτίας άρχίζει από την κατά 
νόμο σύσταση, σύμφωνα και μετά ειδικότερα οριζόμενα 
στο άρθρο 11 του Ν. 2545/97, του Φορέα Διοίκησης και 
Διαχείρισης της ΒΙ.ΠΕ. από τους ιδιοκτήτες και χρήστες 
γής αυτής. 

3. Μετά την κατά τα ανωτέρω σύσταση του Φορέα Δι¬ 
οίκησης και Διαχείρισης της ΒΙ.ΠΕ. και την θέση σε ισχύ 
του εγκρινόμενου με την παρούσα Απόφαση Κανονι¬ 
σμού Λειτουργίας, παύει να ισχύει για την ΒΙ.ΠΕ. Θίσβης 
Βοιωτίας στο σύνολό του ο μέχρι σήμερα ισχύων για τις 
Βιομηχανικές Περιοχές της Ε.Τ.Β.Α. Κανονισμός Λει¬ 
τουργίας. 

4. Έως την κατά τα ανωτέρω σύσταση του Φορέα Διοί¬ 
κησης και Διαχείρισης της ΒΙ.ΠΕ. και την θέση σε ισχύ 
του εγκρινόμενου με την παρούσα Απόφαση νέου Κανο¬ 
νισμού Λειτουργίας της ΒΙ.ΠΕ., εξακολουθεί να εφαρμό¬ 
ζεται ο υφιστάμενος Κανονισμός Λειτουργίας και η δια¬ 
χείριση της ΒΙ.ΠΕ. εξακολουθεί να ασκείται από την 
Ε.Τ.Β.Α. ΒΑΝΚ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στις 936/2001, 158/2001 και 902/2001 αποφάσεις του 
Υπουργού Εθνικής Παιδείας και Θρησκευμάτων, γίνο¬ 
νται οι εξής διορθώσεις: 

